b'\n_START_ARTICLE_\nGintaras Goda\n_START_PARAGRAPH_\nGintaras Goda (g. 1965 m. bir\xc5\xbeelio 13 d. \xc5\xa0ven\xc4\x8dioni\xc5\xb3 rajonas) \xe2\x80\x93 teisininkas, teis\xc4\x97tyrininkas penalprocesualistas komparatyvistas, Vilniaus universiteto Teis\xc4\x97s fakulteto docentas, Konstitucinio Teismo teis\xc4\x97jas.\n_START_SECTION_\nBiografija\n_START_PARAGRAPH_\n1990 m. su pagyrimu baig\xc4\x97 Vilniaus universiteto Teis\xc4\x97s fakultet\xc4\x85, nuo 1990 m. iki 1991 m. (kartu su Egidiju \xc5\xa0ileikiu) studijavo J. V. G\xc4\x97t\xc4\x97s Frankfurto prie Maino universiteto Teis\xc4\x97s fakultete, kur baig\xc4\x97 podiplomines teis\xc4\x97s studijas, teis\xc4\x97s magistras (LL.M.). Nuo 1992 m. iki 1995 m. mok\xc4\x97si VU Teis\xc4\x97s fakulteto doktorant\xc5\xabroje, 1995 m. lapkri\xc4\x8dio 10 d. apgyn\xc4\x97 disertacij\xc4\x85 tema \xe2\x80\x9eKardomasis kalinimas ir \xc5\xbemogaus teisi\xc5\xb3 apsauga (lyginamoji teisin\xc4\x97 analiz\xc4\x97)\xe2\x80\x9c, socialini\xc5\xb3 moksl\xc5\xb3 (teis\xc4\x97s krypties) daktaras. Sta\xc5\xbeavosi Heidelberge (1995 m.), Berlyne (1993 m.)._NEWLINE_Nuo 1995 m. iki 2002 m. Teis\xc4\x97s instituto mokslinis bendradarbis, Lietuvos apeliacinio teismo konsultantas, LR teisingumo ministerijos tarnautojas (patar\xc4\x97jas baud\xc5\xbeiamosios teis\xc4\x97s ir proceso klausimais) LR Seimo kanceliarijos Teis\xc4\x97s departamento tarnautojas, nuo 1996 m. iki 2002 m. Vyriausiosios rinkim\xc5\xb3 komisijos narys, 2002 m. iki 2005 m. Lietuvos vyriausiojo administracinio teismo teis\xc4\x97jas, nuo 2005 m. liepos m\xc4\x97n. Lietuvos Auk\xc5\xa1\xc4\x8diausiojo Teismo Baud\xc5\xbeiam\xc5\xb3j\xc5\xb3 byl\xc5\xb3 skyriaus teis\xc4\x97jas._NEWLINE_Nuo 1990 m. VU Teis\xc4\x97s fakulteto Kriminalistikos ir baud\xc5\xbeiamojo proceso katedros asistentas, nuo 1995 m. vyr. asistentas, d\xc4\x97stytojas, nuo 1998 m. docentas, nuo 2000 m. iki 2008 met\xc5\xb3 rugs\xc4\x97jo m\xc4\x97nesio katedros ved\xc4\x97jas. Mokslini\xc5\xb3 interes\xc5\xb3 sritys \xe2\x80\x93 baud\xc5\xbeiamasis procesas, d\xc4\x97stomi dalykai \xe2\x80\x93 Baud\xc5\xbeiamojo proceso teis\xc4\x97, U\xc5\xbesienio \xc5\xa1ali\xc5\xb3 baud\xc5\xbeiamojo proceso pagrindai._NEWLINE_Buvo naujojo LR baud\xc5\xbeiamojo proceso kodekso rengimo darbo grup\xc4\x97s narys; \xc4\xafstatym\xc5\xb3 ir kit\xc5\xb3 teis\xc4\x97s akt\xc5\xb3, reglamentuojan\xc4\x8di\xc5\xb3 turto are\xc5\xa1to tvark\xc4\x85, nuostatoms i\xc5\xa1nagrin\xc4\x97ti ir reikiam\xc5\xb3 teis\xc4\x97s akt\xc5\xb3 (j\xc5\xb3 pakeitim\xc5\xb3) projektams parengti darbo grup\xc4\x97s narys nuo 1998 m. lapkri\xc4\x8dio 16 d. Dalyvavo rengiant kit\xc5\xb3 LR \xc4\xafstatym\xc5\xb3 projektus. Paskelb\xc4\x97 mokslini\xc5\xb3 straipsni\xc5\xb3, pareng\xc4\x97 mokymo priemon\xc4\x99; baud\xc5\xbeiamojo proceso vadov\xc4\x97li\xc5\xb3, LR BPK komentaro bendraautoris, BPK komentaro II dalies mokslinis redaktorius.'